VENDIM
Nr.748, datë 11.6.2009

PËR TRAJTIMIN ME PAGË DHE SHTESA MBI PAGË TË PUNONJËSVE TË PERSONELIT AKADEMIK TË INSTITUCIONEVE PUBLIKE TË ARSIMIT TË LARTË
(ndryshuar me VKM nr. 694, datë 18.8.2010[footnoteRef:1]; nr. 550, datë 11.8.2011[footnoteRef:2]; nr. 507, datë 1.8.2012[footnoteRef:3]; nr. 268, datë 29.3.2017[footnoteRef:4]; nr. 647, datë 5.10.2022[footnoteRef:5]; nr. 243, datë 20.4.2023[footnoteRef:6]) [1:  Efektet financiare për paga e sigurime shoqërore, që rrjedhin nga zbatimi i këtij vendimi, do të përballohen nga fondet e institucioneve të arsimit të lartë, për vitin 2010.]  [2:  Efektet financiare për paga e sigurime shoqërore, që rrjedhin nga zbatimi i këtij vendimi, do të përballohen nga fondet e institucioneve të arsimit të lartë, për vitin 2011.]  [3:  Efektet financiare, për paga e sigurime shoqërore, për vitin 2012, të përballohen nga fondet e institucioneve të arsimit të lartë, për këtë vit.]  [4:  Efektet financiare që rrjedhin nga zbatimi i këtij vendimi, për vitin 2017, të përballohen nga fondet e politikës për rritjen e pagave, të përcaktuara në ligjin nr.130/2016,  “Për buxhetin e vitit 2017”.]  [5:  Përballimi  i  efekteve  financiare,  që  rrjedhin nga  zbatimi  i  këtij  vendimi,  është,  si  më  poshtë vijon:1.  Për  nivelet  e  pagave  sipas  kufirit  minimal (kolona 2, e lidhjes nr.1) dhe përcaktimit të pikës 2, të  ndarjes  I,  të  këtij  vendimi,  efektet  financiare përballohen për vitin 2022 nga fondet e paketës së rezistencës  sociale  ndaj  pasojave  të  krizës,  ndërsa për  vitin  2023  e  në  vijim  nga  fondet  grant  për institucionet publike të arsimit të lartë.]  [6:  Efektet financiare, që rrjedhin nga zbatimi i këtij vendimi, për vitin 2023, përballohen, si më poshtë vijon:
a) për nivelet e pagave sipas kufirit minimal (kolona 2, e lidhjes nr. 1), nga fondet e kontingjencës, të miratuara për vitin 2023; 
b) për çdo nivel page të miratuar mbi kufirin minimal e deri në kufirin maksimal (kolona 3, e lidhjes nr. 1), nga të ardhurat e veta të institucioneve publike të arsimit të lartë.] 

(i përditësuar)
Në mbështetje të nenit 100 të Kushtetutës, të pikës 5 të nenit 47 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, të nenit 5/1 të ligjit nr.8487, datë 13.5.1999 “Për kompetencat për caktimin e pagave të punës”, të ndryshuar, dhe të ligjit nr.10 025, datë 27.11.2008 “Për buxhetin e vitit 2009”, me propozimin e Ministrit të Brendshëm dhe të Ministrit të Financave, Këshilli i Ministrave 

VENDOSI:

1. Struktura dhe nivelet e pagave, sipas kategorive të vendeve të punës, për nëpunësit e institucioneve publike të arsimit të lartë të jenë sipas lidhjes nr.1, që i bashkëlidhet këtij vendimi dhe është pjesë përbërëse e tij.
 2. Personeli akademik i punësuar me kohë të plotë, në institucionet publike të arsimit të lartë, përfiton shtesë për vjetërsi në punë, në masën 0.5 për qind, për çdo vit pune, por jo më shumë se për 15 vjet.
3. Kur një anëtar i personelit akademik, për nevoja të procesit mësimor, punësohet në një vend pune, me kërkesa më të ulëta se kualifikimi që ai ka, do ta përfitojë pagën, sipas vendit të punës, dhe një shpërblim prej 50 për qind të diferencës së pagës, që do të merrte në përputhje me kualifikimin, me pagën sipas vendit të punës.
 4. Kur një anëtar i personelit akademik, për nevoja të procesit mësimor, punësohet në një vend pune, me kërkesa më të larta se kualifikimi që ka, do ta përfitojë pagën sipas klasifikimit të tij/saj. 
Në të dyja rastet e sipërpërmendura, këto forma pagesash nuk mund të vazhdojnë më shumë se periudha tranzitore, sipas ligjit për arsimin e lartë, për kategorizimin e anëtarëve të personelit akademik, në përputhje me kualifikimin e secilit dhe me kërkesat e çdo vendi pune.
5. Shpërblimi i personelit akademik dhe i anëtarëve të jashtëm, për pjesëmarrje në senatin akademik, këshillin e fakultetit, këshillin e profesorëve, kryhet çdo 6 muaj dhe është në masën 8000 (tetë mijë) lekë në muaj, me kusht, që të kenë marrë pjesë në të paktën gjysmën e mbledhjeve të zhvilluara për këtë periudhë dhe jo më shumë se 9 mbledhje në vit.
 6. Kategorizimi i personelit akademik brenda çdo klase bëhet në përputhje me klasifikimin e vendeve të punës në universitete dhe institucionet e tjera të arsimit të lartë, sipas lidhjes nr.1, që i bashkëlidhet këtij vendimi dhe është pjesë përbërëse e tij.
Kategoritë e pagave për pozicionet e punës me titull të njëjtë përcaktohen në kuadër të miratimit të strukturës dhe të organikës të secilit institucion.
7. Anëtarët e personelit akademik efektivë, që për  nevoja  të  procesit  mësimor,  japin  orë  mësimi mbi  normën  mësimore  vjetore,  të  miratuar  me aktet  përkatëse,  për  çdo  orë  mësimi,  të  kryer  mbi këtë normë, paguhen, si më poshtë vijon:
 a)  Kur  janë  në  kategorinë  “Profesorë” përfitojnë: 
i. për  titullin  “Profesor”,  1  410  (një  mijë  e katërqind e dhjetë) lekë për çdo orë 60-minutëshe;
ii. për titullin “Profesor i asociuar”, 1 295 (një mijë  e  dyqind  e nëntëdhjetë e  pesë)  lekë  për  çdo orë 60-minutëshe;
b) Kur janë në kategorinë“Lektorë”, përfitojnë 940  (nëntëqind  e  dyzet)  lekë  për  çdo  orë  60-minutëshe;
c) Kur janë në kategorinë “Asistent lektorë”, përfitojnë705 (shtatëqind e pesë) lekë për çdo orë 60-minutëshe.
8. Punonjësit e specialiteteve të ndryshme, të punësuar në institucione të tjera shtetërore, me kohë të plotë, por që japin mësim në institucionet publike të arsimit të lartë, si anëtarë të jashtëm të personelit akademik, për çdo orë mësimi 60-minutëshe të paguhen në të njëjtën masë me punonjësit efektivë të këtyre institucioneve.
9. Personeli akademik me kontratë, nga kategoria “Akademik” dhe nga kategoria “Profesor”, në cilësinë e personaliteteve vendase ose të huaja, të paguhet me honorarë për ditë/orë pjesëmarrjeje në procesin e mësimdhënies në institucionet publike të arsimit të lartë. Përcaktimi i masës së honorarëve bëhet me vendim të rektoratit, pasi të jetë miratuar më parë në këshillin e administrimit. Masa e pagesës nuk duhet të jetë më e madhe se 5-fishi i pagesës për orët mbi normë, për kategorinë “Profesor”. Mënyra dhe kriteret e këtyre pagesave të specifikohen sipas një udhëzimi të përbashkët të Ministrit të Arsimit dhe Shkencës dhe Ministrit të Financave. Efektet financiare që rrjedhin nga zbatimi i këtyre pagesave, të përballohen nga të ardhurat e veta të çdo institucioni të arsimit të lartë publik.
10. Funksionarët dhe nëpunësit, që përfshihen në fushën e veprimit të këtij vendimi, nuk përfitojnë shtesa të tjera mbi pagë, të përcaktuara me vendime të tjera të Këshillit të Ministrave.
11. Vendimi nr.1231, datë 2.7.2008 i Këshillit të Ministrave “Për pagat e punonjësve  mbështetës të institucioneve buxhetore dhe të nëpunësve të disa institucioneve buxhetore”, nuk do të zbatohet për personelin akademik të institucioneve publike të arsimit të lartë.
12. Efektet financiare, që rrjedhin nga zbatimi i këtij vendimi, të përballohen nga fondet e miratuara për universitete dhe institucionet e tjera të arsimit të lartë, në buxhetin e vitit 2009.
13. Ngarkohen Ministria e Financave, Ministria e Arsimit dhe e Shkencës dhe institucionet publike të arsimit të lartë për zbatimin e këtij vendimi.
Ky vendim hyn në fuqi pas botimit në Fletoren Zyrtare dhe  i shtrin efektet financiare nga data e fillimit të vitit të ri akademik, 2009-2010.
KRYEMINISTRI 
[bookmark: _GoBack]Sali Berisha
Lidhja nr.1

STRUKTURA DHE NIVELET E PAGAVE PËR PUNONJËSIT E PERSONELIT AKADEMIK, NË INSTITUCIONET PUBLIKE TË ARSIMIT TË LARTË
(ndryshuar me VKM nr. 694, datë 18.8.2010; nr. 550, datë 11.8.2011; nr. 507, datë 1.8.2012; nr. 268, datë 29.3.2017; nr. 647, datë 5.10.2022;  nr. 243, datë 20.4.2023)


	Nr. rendor
	Pozicioni/kategoria
	Paga

	
	
	Kufiri minimal
	Kufiri maksimal

	
	1
	2
	3

	1
	Rektor (titullar i institucionit) me titullin “Profesor”.
	179 400
	208 910 

	2
	Zëvendësrektor me titujt “Profesor” apo “Profesor i  asociuar”. 
	169 800
	197 600 

	3
	Zëvendësrektor me gradën shkencore “Doktor  (PHD)”. 
	167 520
	195 000

	4
	Dekan me titujt “Profesor” apo “Profesor i  asociuar”. 
	169 800
	197 600

	5
	Zëvendësdekan me titujt “Profesor” apo “Profesor i asociuar”.
	155 400
	180 960

	6
	Zëvendësdekan nga kategoria “Lektor”.
	137 040
	159 510

	7
	Përgjegjës i njësisë bazë me titujt “Profesor” apo “Profesor i asociuar” 
	159 000
	185 120

	8
	Përgjegjës i njësisë bazë nga kategoria “Lektorë”.
	137 040
	159 510

	9
	Titullar i grupit mësimor/kërkimor me titujt “Profesor” apo “Profesor i asociuar”.
	159 000
	185 120

	10
	Titullar i grupit mësimor/kërkimor nga kategoria “Lektor”.
	137 040
	159 510

	11
	Profesor.
	155 400
	180 960

	12
	Profesor i asociuar.
	135 000
	157 300

	13
	Lektor.
	116 040
	135 005

	14
	Asistent-lektor. 
	94 200
	109 720



